Kowċ Luis Enrique ħasad lil kulħadd meta fl-għażla finali tal-iskwadra, eskluda lill-captain Sergio Ramos, m'għajjat ebda plejer ta' Real Madrid u għażel 24 minflok 26 plejer Tnejn mill-aħħar tliet edizzjonijiet tal-Euro kienu mirbuħa minn Spanja. Bħal ma dejjem kienu fl-aħħar snin, La Rojahuma wieħed mill-pajjiżi favoriti li jistgħu jirbħu l-edizzjoni ta' din is-sena. Fl-2016, fl-aħħar Kampjonati Ewropej, l-Ispanjoli spiċċaw b'togħma qarsa meta fl-istadju tal-aħħar sittax, huma sfaw eliminati kmieni. Fl-2008, Spanja rebħu l-Euro meta kienu taħt it-tmexxija teknika tal-mibki, Luis Aragonés . Spanja rebħu edizzjoni tal-Euro tliet darbiet, bl-ewwel suċċes immur lura għal 1964. Fl-2012, Spanja reġgħu rebħu x-xetru ta' champions tal-Ewropa, din id-darba taħt it-tmexxija tal-kowċ Vicente del Bosque (xellug). Sentejn qabel, fl-2010, mal-istess kowċ, Spanja kienu rebħu t-Tazza tad-Dinja. F'dawn is-suċċessi kollha, il-captain tal-Ispanjoli dejjem kien il-gowlkiper, ker Casillas (lemin). Is-selezzjoni Spanjola għal din l-edizzjoni tal-Euro hi komposta minn plejers ta' esperjenza li rebħu fil-passat riċenti, u oħrajn żgħar b'talent. Luis Enrique Kowċ ta' Spanja 17-il partita, 9 rebħiet Din id-darba, it-tim nazzjonali Spanjol taħt il-gwida teknika ta' Luis Enrique, jista' jitqies bħala wieħed ta' tranżazzjoni. Dan għaliex l-iskwadra magħżula għall-Euro 2020 hi magħmula minn plejers ta' esperjenza, u li x'aktarx din taf tkun l-aħħar dehra tagħhom f'kompetizzjoni ta' dan it-tip, iżda għandha wkoll talenti żgħar u emergenti. Il-captain Spanjol f'din l-edizzjoni se jkun il-midfielder Sergio Busquets, wara li d-difensur ta' 35 sena, Sergio Ramos tħalla barra l-għażla tal-iskwadra finali ta' Luis Enrique. Post Sergio Ramos ittieħed mill-Franċiz ta' Manchester City, Aymeric Laporte. Xahar ilu, Aymeric ingħata l-passaport Spanjol, wara li baqa' qatt ma ngħata ċ-ċans li jilgħab għal Franza. Aymeric Laporte f'azzjoni mat-tim nazzjonali Franċiż ta' taħt il-21 sena, f'partita kontra Żvezja fl-2014. Mat-timijiet nazzjonali taż-żgħar ta' Franza, Laporte lagħab 'il fuq minn 50 partita. Fin-nuqqas tal-veteran Sergio Ramos, fiċ-ċentru tad-difiża Spanjola se nkunu qed naraw Franċiz li iżda għadu kemm ingħata passaport Spanjol, bl-isem ta' Aymeric Laporte. Sa ħames snin ilu, Laporte kien il-captain ta' Franza ta' taħt il-21 sena, iżda meta ġie biex jagħmel il-qabża għal mat-tim nazzjonali tal-kbar ta' Franza, hu qatt ma ingħata ċ-ċans. Issa għażel li jilgħab għal Spanja wara li ssodisfa l-kriterji mitluba mill-Gvern Spanjol, u kkwalifika għaċ-ċittadinanza Spanjola permezz tan-nanniet Baski tiegħu. Qabel issieħeb lil Manchester City, Laporte għamel seba' staġuni jilgħab fi Spanja ma' Athletic Bilbao. Elementi oħra nieqsa f'din l-edizzjoni se jkunu Jesús Navas, Sergio Canales, Kepa Arrizabalaga u Inigo Martínez. Madankollu l-Ispanjoli se jerġa' jkollhom fit-tim, l-esperjenza ta' plejers bħal David de Gea, Jordi Alba, César Azpilicueta, Thiago Alcântara u Álvaro Morata. Cesar Azpilicueta hu wieħed mill-plejers l-aktar b'esperjenza, speċjalment fid-dipartiment difensiv. Hu għandu 31 sena u għadu kemm rebaħ il-UEFA Champions League ma' Chelsea. Azpilicueta kapaċi jilgħab ċentrali fid-difiża iżda ukoll mal-linja, fuq il-lemin. Alvaro Morata hu skorer prolifiku u element importantissimu fid-dipartiment tal-attakk ta' La Roja. Għandu 28 sena, lagħab 39 partita għal Spanja u skorja 19-il-gowl. Dan l-istaġun, fil-partiti kollha li lagħab, kemm dawk ma' Spanja, kif ukoll ma' Juventus, Morata lagħab 50 partita u skorja 22 gowl. Kemm ilu fit-tmexxija ta' Spanja, Luis Enrique ta prova ta' kemm jemmen fit-talent żagħżugħ, permezz tad-debutt ta' diversi talenti interessanti. Dawn huma Pedri ta' Barcelona, l-attakkant ta' Leipzig Dani Olmo u d-duo ta' Manchester City Eric Garcia u Ferran Torres. B'Luis Enrique fit-tmexxija, kienu diversi l-plejers żgħażagħ li ħatfu ċ-ċans biex jirbħu post fit-tim nazzjonali Spanjol. Eric Garcia hu wieħed mit-talent l-aktar interessanti li hemm fl-iskwadra Spanjola għall-Euro 2020. Għandu 20 sena u jilgħab bħala difensur ċentrali. F'dawn l-aħħar snin lagħab ma' Manchester City iżda wara dan it-turnament se jkun qed jibda esperjenza ġdida ma' Barcelona, wara li l-kuntratt tiegħu maċ-champions Ingliżi skada. L-attakkant ta' 21 sena, Ferran Torres għadu kemm temm l-ewwel staġun tiegħu ma' Manchester City. Hu ssieħeb magħhom fis-sajf li għadda, wara li għaliħ, i-klabb tal-Premier League ħallas is-somma ta' €23 miljun.Ferran Torres diġa' lagħab għaxar darbiet u skorja sitt gowls. L-Ispanjoli, li matul il-grupp ta' kwalifikazzjoni kienu mmexxija minn Luiz Enrique li eventwalment kellu jwarrab minħabba problemi familjari u assuma l-kariga ta' kowċ Robert Moreno, iddominaw il-grupp ta' kwalifikazzjoni. Il-punti li huma waqqgħu kienu biss f'żewġ dros minn għaxar partiti. Kif mistenni, is-sistema tattika magħżula mill-Ispanjoli għandha tkun waħda offensiva, bil-mod tattiku l-aktar ippreferut minn Luiz Enrique hu dak ta' 4-3-3. Il-previżjoni hi li Spanja għandha tirbaħ dan il-grupp għalkemm fl-istess waqt, La Furia Roja ma jistgħux jissotovalutaw l-avversarji tagħhom fl-istess grupp. Wara li għal żewġ edizzjonijiet konsekuttivi tal-Euro, Spanja rebħet dan it-turnament, fl-aħħar Euro 2016, li kienet saret fi Franza, l-Ispanjoli kienu eliminati fl-istadju tal-aħħar 16 u nisslu diżappunt mhux żgħir fost il-partitarji tagħhom.